Dronkbestuursaak uitgestel – praag.co.za
14:54:12 Die dronkbestuursaak van Pretoria Hooggeregshof Regter Nkola Motata, is tot 3 November uitgestel vir die hof se beslissing dat 'n nuwe getuie ingebring word.
Dit volg nadat die advokaat vir die verdediging, Danie Dorfling 'n aansoek deur die vervolging om getuienis van 'n ongeidentifiseerde getuie te lei, verwerp het. Dorfling sê deur die nuwe getuie so laat in die saak in te bring, sal sy klient benadeel en sy konstitusionele regte op 'n regverdige verhoor, skend.
Dorfling het landdros Desmond Nair ook gevra om die staat se geregtigheid om nuwe getuienis te lei teen Motata se reg op 'n regverdige verhoor, te oorweeg. Aanklaer Zaais van Zyl het die hof vroeër meegedeel dat 'n regverdige verhoor ook regverdigheid teenoor die publiek vereis.
Hy het die Strafproseswet aangehaal waarvolgens die staat 'n getuie op enige stadium van die kriminele verrigtinge kan dagvaar, indien so 'n getuie noodsaaklik vir die saak blyk te wees.